C 152/134
EL
Επίσημη Εφημερίδα της Ευρωπαϊκής Ένωσης
6.4.2022
Γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Πρόταση οδηγίας του Ευρωπαϊκού Κοινοβουλίου και του Συμβουλίου για την ενεργειακή απόδοση (αναδιατύπωση)» [COM(2021) 558 final — 2021/0203 (COD)] (2022/C 152/22)
Εισηγήτρια: η κ.
Alena MASTANTUONO
Αίτηση γνωμοδότησης
Ευρωπαϊκό Κοινοβούλιο, 13.9.2021 Συμβούλιο της Ευρωπαϊκής Ένωσης, 20.9.2021
Νομική βάση
Άρθρα 194 παράγραφος 2 και 304 της Συνθήκης για τη λειτουργία της Ευρωπαϊκής Ένωσης
Αρμόδιο τμήμα
Μεταφορές, ενέργεια, υποδομές, κοινωνία των πληροφοριών
Υιοθετήθηκε από την ολομέλεια
9.12.2021
Σύνοδος ολομέλειας αριθ.
565
Αποτέλεσμα της ψηφοφορίας (υπέρ/κατά/αποχές)
118/1/3
1.
Συμπεράσματα και συστάσεις 1.1.
Η Ευρωπαϊκή Οικονομική και Κοινωνική Επιτροπή (ΕΟΚΕ) επικροτεί την πρόταση αναδιατύπωσης της οδηγίας για την ενεργειακή απόδοση, καθώς αφορά έναν τομέα δράσης που είναι καίριας σημασίας για την επίτευξη της πλήρους απανθρακοποίησης της οικονομίας και της κοινωνίας της ΕΕ. 1.2.
Η ΕΟΚΕ επικροτεί τον δεσμευτικό χαρακτήρα του νέου στόχου της ΕΕ.
Η ΕΟΚΕ αντιλαμβάνεται ότι οι όλο και πιο απαιτητικοί στόχοι ενεργειακής απόδοσης σε επίπεδο ΕΕ, με τα κράτη μέλη να απαιτείται να μειώσουν την κατανάλωση ενέργειας κατά 9 % το 2030 σε σύγκριση με τις προβολές του σεναρίου αναφοράς του 2020, είναι δύσκολοι και φιλόδοξοι.
Σύμφωνα με την έκθεση προόδου 2020 (1), μόνο 12 κράτη μέλη πέτυχαν σχεδόν τους ενδεικτικούς εθνικούς στόχους τους για το 2020. 1.3.
Η πανδημία COVID-19 έχει υπονομεύσει τις συλλογικές προσπάθειες της ΕΕ και θα έχει, ασφαλώς, περαιτέρω επιπτώσεις όσον αφορά την επίτευξη υψηλότερων στόχων.
Για την επίτευξη των ενδεικτικών εθνικών συνεισφορών θα απαιτηθούν μεγαλύτερες προσπάθειες από όλα τα κράτη μέλη, και οι διαφορετικές συνθήκες κάθε κράτους μέλους θα πρέπει να ληφθούν υπόψη. 1.4.
Η ΕΟΚΕ επαναλαμβάνει τη θέση που εξέφρασε στη γνωμοδότηση με θέμα τον ευρωπαϊκό νόμο για το κλίμα (2) ότι στόχος θα πρέπει να είναι η επίτευξη της μεγαλύτερης δυνατής μείωσης των εκπομπών αερίων του θερμοκηπίου με το χαμηλότερο δυνατό κοινωνικοοικονομικό κόστος.
Συνιστά το συνδυασμό συμβατών με μια καλά ρυθμισμένη αγορά μέσων και κανονιστικών μέτρων όπου αυτά χρειάζονται, συμπεριλαμβανομένων χρηματοδοτικών μέσων με τη στήριξη του πολυετούς δημοσιονομικού πλαισίου και του μέσου NextGenerationEU, προκειμένου να συμβάλουν στην επίτευξη ενός πιο αποδοτικού ενεργειακού περιβάλλοντος.
1.5. Η ΕΟΚΕ επικροτεί τον ηγετικό ρόλο του δημόσιου τομέα, συμπεριλαμβανομένων των τοπικών και των περιφερειακών αρχών, που προσδιορίζεται στην προτεινόμενη αναδιατύπωση της οδηγίας για την ενεργειακή απόδοση, και τονίζει ότι, για αυτόν τον σκοπό, θα απαιτηθεί επαρκής χρηματοδοτική συνδρομή και τεχνική βοήθεια, καθώς και καταρτισμένο προσωπικό.
Η ΕΟΚΕ συμφωνεί με τα μέτρα για την ανακαίνιση και τη μείωση της κατανάλωσης ενέργειας που πρέπει να εφαρμοστούν από τον δημόσιο τομέα, και θεωρεί ότι αυτά βοηθούν τον κατασκευαστικό τομέα, ιδίως τις ΜΜΕ, και αποτελούν κίνητρο για την ανάπτυξη και την εφαρμογή νέων τεχνολογιών και τη δημιουργία θέσεων εργασίας στο πλαίσιο της στρατηγικής «κύμα ανακαινίσεων».
1.6. Η ΕΟΚΕ εκτιμά επίσης τη μεγαλύτερη έμφαση που δίνεται στην ενημέρωση και στην ενδυνάμωση των καταναλωτών, για παράδειγμα στον τομέα των συμβατικών απαιτήσεων ή της χρήσης σαφούς και κατανοητής γλώσσας.
Τονίζει τον σημαντικό ρόλο της κοινωνίας των πολιτών στις εκστρατείες ενημέρωσης σχετικά με τα οφέλη της ενεργειακής απόδοσης.
(1) (2)
COM(2020) 564 final.
ΕΕ C 364 της 28.10.2020, σ.
143.